การบริหารจัดการหลักสูตรสถานศึกษาขั้นพื้นฐานของผู้บริหารและครูโรงเรียนเอกชนในเขตพื้นที่การศึกษากรุงเทพมหานคร เขต 3
Administration of Basic Educational Institution Curriculum of Administrators and Teachers of Private School under Bangkok Metropolitan Administration Educational Service Aea Office 3.
หลักสูตร--การบริหาร
การวิจัยครั้งนี้มีวัตถุประสงค์ 1.เพื่อศึกษาความคิดเห็นของผู้บริหารครูที่มีต่อระดับที่ควรเป็น และสภาพที่ปรากฏของการบริหารจัดการหลักสูตรสถานศึกษาขั้นพื้นฐาน 2.เพื่อเปรียบเทียบระดับที่ควรเป็นและสภาพที่ปรากฏตามความคิดเห็นของผู้บริหารและครูที่มี ต่อการบริหารจัดการหลักสูตรสถานศึกษาขั้นพื้นฐาน 3.เพื่อเปรียบเทียบระดับที่ควรเป็นและสภาพที่ปรากฏของผู้บริหารและครูที่มี ต่อการบริหารจัดการหลักสูตรสถานศึกษาขั้นพื้นฐาน ตามขนาดของโรงเรียน 4.เพื่อศึกษาปัญหาในการบริหารจัดการหลักสูตรสถานศึกษาขั้นพื้นฐาน และ 5.เพื่อศึกษาแนวทางพัฒนาการบริหารจัดการหลักสูตรสถานศึกษาขั้นพื้นฐาน กลุ่มตัวอย่างที่ใช้ในการวิจัย ได้แก่ ผู้บริหารและครู จำนวน 140 คน เครื่องมือที่ใช้ในการเก็บรวบรวมข้อมูลเป็นแบบสอบถาม มาตรประมาณค่า 5 ระดับและตรวจสอบแบบรายการ สถิติที่ใช้ในการวิเคราะห์ข้อมูลคือ ค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบค่า F-test และเปรียบเทียบรายคู่ ด้วยวิธีการของเชฟเฟ่ ผลการวิจัยพบว่า 1.ความคิดเห็นระดับที่ควรเป็นของผู้บริหารและครูในภาพรวมอยู่ในระดับมากที่สุดส่วนสถาพที่ปรากฏของผู้บริหารและครูรวมเฉลี่ยอยู่ในระดับดีมาก และพบว่าผู้บริหารและครูมีความคิดเห็นในด้านระดับที่ควรเป็นและสภาพที่ปรากฏในระดับที่ไม่แตกต่างกัน 2.ระดับที่ควรเป็นกับสภาพที่ปรากฏของการบริหารจัดการหลักสูตรสถานศึกษาชั้นพื้นฐานตามความเห็นของผู้บริหารและครูในภาพรวมแตกต่างกันอย่างมีนัยสำคัญทุกด้านโดยระดับที่ควรเป็นสูงกว่าสภาพที่ปรากฏ 3.ความคิดเห็นของผู้บริหารและครูที่มีต่อระดับที่ควรเป็นของการบริหารจัดการหลักสูตร สถานศึกษาขั้นพื้นฐานโดยภาพรวมและรายได้พบว่าโรงเรียนขนาดกลางมีสภาพที่ปรากฏในระดับที่สูงกว่าโรงเรียนขนาดเล็กในด้านด้านการเตรียมความพร้อมของสถานศึกษา ด้านการกำหนดแผนการบริหารหลักสูตรสถานศึกษา และด้านการดำเนินการใช้หลักสูตรสถานศึกษา และโรงเรียนขนาดกลางมีสภาพที่ปรากฏในระดับที่สูงกว่าโรงเรียนขนาดใหญ่ในด้านการดำเนินการใช้หลักสูตรสถานศึกษา ด้านดำเนินการนิเทศ กำกับ ติดตามและประเมินผล และด้านการสรุปผลการดำเนินการบริหารจัดการหลักสูตรสถานศึกษา 4.ปัญหาการบริหารจัดการหลักสูตรสถานศึกษาขั้นพื้นฐาน ภาพรวมมีปัญหาในระดับปานกลาง 5.แนะแนวพัฒนา คือ การพัฒนาบุคลากร การจัดทำหลักสูตรสถานศึกษา เป็นรายสาระและการจัดทำหน่วยและแผนการเรียนรู้
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สรายุทธ์ เศรษฐขจร
เปรมสุรีย์ เชื่อมทอง
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา